
[bookmark: TextBodyBegin]Az Európai Parlament,
–	tekintettel az Európai Unió működéséről szóló szerződés 314. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:1] és különösen annak 44. cikkére, [1:  	HL L 193., 2018.7.30., 1. o., ELI: https://eur-lex.europa.eu/eli/reg/2018/1046/oj?eliuri=eli%3Areg%3A2018%3A1046%3Aoj&locale=hu.] 

–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlamenti és tanácsi rendeletre[footnoteRef:2] és különösen annak 44. cikkére, [2:  	HL L, 2024/2509, 2024.9.26, ELI: http://data.europa.eu/eli/reg/2024/2509/oj.] 

–	tekintettel az Európai Unió 2024. évi pénzügyi évre szóló általános költségvetésére, amelyet 2023. november 22-én fogadtak el véglegesen[footnoteRef:3], [3:  	HL L, 2024/207, 2024.2.22., ELI: http://data.europa.eu/eli/budget/2024/207/oj.] 

–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:4], [4:  	HL L 433. I, 2020.12.22., 11. o., ELI: https://eur-lex.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra[footnoteRef:5], [5:  	HL L 433. I, 2020.12.22., 28. o., ELI: https://eur-lex.europa.eu/eli/agree_interinstit/2020/1222/oj.] 

–	tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra[footnoteRef:6], [6:  	HL L 424., 2020.12.15., 1. o.] 

–	tekintettel a Bizottság által 2024. április 9-én elfogadott, 2/2024. számú költségvetés-módosítási tervezetre (COM(2024)0920),
–	tekintettel a Tanács által 2024. szeptember 13-án elfogadott, és a Parlamentnek 2024. szeptember 16-án továbbított, a 2/2024. számú költségvetés-módosítási tervezetről szóló álláspontra (12081/2024 – C10‑0107/2024),
–	tekintettel eljárási szabályzata 96. és 98. cikkére,
–	tekintettel a Költségvetési Bizottság jelentésére (A10-0005/2024),
A.	mivel a 2/2024. sz. költségvetés-módosítási tervezet arra hivatott, hogy a 2023. évi pénzügyi év 633 millió EUR-s többletét beállítsa a 2024. évi költségvetésbe;
B.	mivel az említett többlet két fő összetevője egy 238,7 millió EUR-s, a bevételi oldalon jelentkező pozitív bevételi kimutatás, valamint a kiadási oldalon egy 393,9 millió EUR‑s alulköltés;
C.	mivel a bevételi oldalon a többlet volumenét elsősorban a pénzügyi bevételekből, késedelmi kamatokból és bírságokból származó 1 766 millió EUR határozza meg, miközben a vámok összege pedig a vártnál 1 649 millió EUR-val alacsonyabb; mivel az igazgatási bevételek 107 millió EUR összegű többlete elsősorban az előre jelzettnél magasabb nyugdíjjárulék-mértéknek és a 2023. januári időközi bérkiigazításnak tudható be, amely növelte az adók, illetékek és nyugdíjjárulékok szintjét;
D.	mivel a kiadási oldalon a Bizottság által nem teljes körűen felhasznált kifizetési előirányzatok összege 70 millió EUR-t tett ki (az engedélyezett kifizetési előirányzatok 0,1 %-a); mivel a többi intézmény 48 millió EUR összegű kifizetést törölt, ezáltal fenntartva a költségvetés nem teljes körű felhasználásának 2022-es, alacsony szintjét;
E.	mivel a 2/2024. sz. költségvetés-módosítási tervezet alapján a Németországra, Hollandiára, Dániára, Svédországra és Ausztriára vonatkozó éves GNI-alapú egyösszegű csökkentések nettó 5,4 milliárd EUR-t tesznek ki;
F.	mivel az uniós költségvetés mozgástere és rugalmassága továbbra is nagyon szűkös a többéves pénzügyi keret felülvizsgálata és az Európai Uniós Helyreállítási Eszköz megnövekedett – természetüknél fogva ingadozó, ezért a költségvetésben bizonytalanságot okozó – hitelfelvételi költségeinek fedezésére szolgáló új EURI-eszköz bevezetése ellenére; mivel ebben a kihívásokkal teli környezetben a költségvetési igények növekednek;
1.	tudomásul veszi a 2/2024. számú költségvetés-módosítási tervezetet a Bizottság által benyújtott formájában, amely a 2023. évi 633 millió EUR összegű többlet költségvetésbe való bevezetésére hivatott, a költségvetési rendelet 18. cikkének (3) bekezdésével összhangban;
2.	üdvözli, hogy a 2023. évi többlet jelentősen alacsonyabb, mint a 2022. évi többlet, ami a Bizottság jobb költségvetési előrejelzésére és irányítására utal;
3.	hangsúlyozza, hogy a többlet csökkenti a tagállamok teljes hozzájárulását a 2024. évi költségvetés finanszírozásához egy olyan időszakban, amikor a finanszírozási szükségletek továbbra is magasak, és az uniós költségvetésen belüli mozgástér rendkívül korlátozott; hangsúlyozza, hogy a költségvetésnek elegendő rugalmasságot kell fenntartania ahhoz, hogy az Unió megbirkózhasson az előre nem látható eseményekkel és az újonnan felmerülő prioritásokkal;
4.	emlékeztet régóta képviselt álláspontjára, amely szerint a bírságokat és díjakat az uniós költségvetés többletbevételeként kell felhasználni, és azok nem vezethetnek a GNI-hozzájárulások ennek megfelelő csökkenéséhez;
5.	tudomásul veszi az öt kedvezményezett tagállam esetében a kiigazított éves GNI-alapú egyösszegű csökkentések kiszámítását, amelyek nettó 5,4 milliárd EUR-t tesznek ki; kiemeli, hogy ezek a visszatérítések inflációhoz kötöttek, és ezért nagyobb mértékben emelkedtek, mint a többéves pénzügyi keret felső határai, amelyeket évente igazítanak ki a 2 %-os deflátor alapján; hangsúlyozza, hogy ez az anomália növeli a többi tagállam terheit;
6.	hangsúlyozza, hogy az uniós költségvetés számára fenntartható bevételekre van szükség; ezért sajnálatát fejezi ki amiatt, hogy a Tanácsban nem történt előrelépés a saját források rendszerének az intézményközi megállapodásban foglalt ütemtervnek megfelelő reformja terén; emlékeztet a módosított bizottsági javaslatokat támogató álláspontjára, és sürgeti a Tanácsot, hogy mielőbb fogadja el ezeket a javaslatokat az uniós költségvetés rendelkezésére álló saját források növelése érdekében;
7.	jóváhagyja a 2/2024. számú költségvetés-módosítási tervezetről szóló tanácsi álláspontot;
8.	utasítja elnökét annak megállapítására, hogy a 3/2024. számú költségvetés-módosítást véglegesen elfogadták, valamint arra, hogy gondoskodjon annak közzétételéről az Európai Unió Hivatalos Lapjában;
[bookmark: TextBodyEnd]9.	utasítja elnökét, hogy továbbítsa ezt az állásfoglalást a Tanácsnak és a Bizottságnak, továbbá a többi érintett intézménynek és szervnek, valamint a nemzeti parlamenteknek.

